შესატანი მონაცემების კონტროლი

ხშირად იქმნება სიტუაცია, როდესაც უჯრედში შესატანი ინფორმაცია გარკვეულ კრიტერიუმებს უნდა აკმაყოფილებდეს. მაგალითად, სიდიდე არ შეიძლება იყოს უარყოფითი, ან რაიმე რიცხვზე მეტი, ან ტექსტი არ უნდა შეიცავდეს გარკვეული რაოდენობის სიმბოლოებზე მეტს და ა.შ.

მომხმარებელი არ არის დაზღვეული თუნდაც მექანიკური შეცდომისაგან, ამიტომ უმჯობესია შესატან მონაცემებზე კონტროლი ექსელს მივანდოთ. ამის გაკეთება შეიძლება Data პანელის Data Validation ინსტრუმენტით.

ამავე Data Validation დიალოგური ფანჯრის Input Message ჩანართიდან კეთდება დამხმარე წანაწერი - უჯრედზე მიმაგრებული ტექსტი, რომელიც ამ უჯრედის გააქტიურებისას გამოჩნდება ეკრანზე. ასეთი ტექსტით მომხმარებელშ შეიძლება შევატყობინოთ, თუ რა შეზღუდვებია დაწესებული მოცემულ უჯრედში მონაცემთა შეტანაზე.

Data Validation დიალოგური ფანჯრის მესამე - Error Alert ჩანართიდან კი კეთდება შეცდომის მაუწყებელი, გამაფრთხილებელი და საინფორმაციო შეტყობინებები. ისინი ეკრანზე გამოდის იმ შემთხვევაში, როდესაც უჯრედში შეგვაქვს მონაცემი, რომელიც არ აკმაყოფილებს მასზე დადებულ შეზრუდვებს.

ამოცანის ფორმულირება

A სვეტის უჯრედებში ჩავწეროთ ტექსტი ნახატის მიხედვით;

B სვეტის შესაბამის უჯრედებს (ისინი შეფერადებულია) დავადოთ შეზღუდვები. შეზღუდვის შინაარსს A სვეტის ტექსტი განსაზღვრავს;

B სვეტის შეზღუდვების მქონე უჯრედებს გავუკეთოთ დამხმარე წანაწერები A სვეტში შეტანილი ტექსტების მიხედვით;

B სვეტის შეზღუდვების მქონე უჯრედებს შევუქმნათ შეცდომის მაუწყებელი, გამაფრთხილე-ბელი და საინფორმაციო შეტყობინებები A სვეტში შეტანილი ტექსტების მიხედვით.

ზოგადი მითითებები

კონტროლის დაწესება უჯრედთა დიაპაზონზე

B3 უჯრედზე შეზღუდვის დასადებად გავააქტიუროთ იგი და გამოვიძახოთ Data Validation დიალოგური ფანჯარა. Settings ჩანართის Allow ველში დავაყენოთ Whole Number, Data ველში - greater than და Minimum ველში ჩავწეროთ 0;

B7 უჯრედზე შეზღუდვის დასადებად Data Validation დიალოგური ფანჯრის Settings ჩანართის Allow ველში დავაყენოთ List და Source ველში ჩავწეროთ „კი,კარა,არ ვიცი“ (ბრჭყალების გარეშე, მძიმეებით).

დანარჩენი შეზღუდვები დავადოთ დამოუკიდებლად. ყოველი მათგანისათვის საჭირო იქნება Data Validation დიალოგური ფანჯრის Settings ჩანართის გამოძახება;

შევიტანოთ შეფერადებულ უჯრედებში მონაცემები და შევამოწმოთ, როგორ მუშაობს შეტანის კონტროლის მექანიზმები.

დამხმარე წანაწერი

გაკონტროლებული უჯრედის ყოველი გააქტიურებისას ეკრანზე შეიძლება გამოვაჩინოთ დამხმარე წანაწერი, როგორც ეს ნახატზეა ნაჩვენები:

ამისათვის მოვნიშნოთ გაკონტროლებული უჯრედი (ან დიაპაზონი), გამოვიძახოთ Data Validation დიალოგი და გავააქტიუროთ მისი Input Message ჩანართი.

ჩართული იყოს Show input message when cell is selected ჩამრთველი;

Title ველში ჩავწეროთ ფრაზა „მთელი რიცხვი“;

Input message ველში ჩავწეროთ ფრაზა „შეიტანეთ მხოლოდ მთელი რიცხვი 1–დან 10–ის ჩათვლით!“

დავხუროთ დიალოგური ფანჯარა OK ღილაკით.

შეცდომის შეტყობინება

შეცდომის შეტყობინება სამი ტიპის შეიძლება იყოს: შეცდომის მაუწყებელი, გამაფრთხილებელი და საინფორმაციო. ისინი ეკრანზე გამოდის იმ შემთხვევაში, როდესაც უჯრედში შეგვაქვს მონაცემი, რომელიც არ აკმაყოფილებს მასზე დადებულ შეზღუდვებს. ასეთი შეტყობინებების გამოტანის შესაძლებლობა Data Validation დიალოგური ფანჯრის Error Alert ჩანართიდან უნდა შეიქმნას.

მოვნიშნოთ გაკონტროლებული უჯრედი (ან დიაპაზონი), გამოვიძახოთ Data Validation დიალოგი და გავააქტიუროთ მისი Error Alert ჩანართი:

ჩართული დავტოვოთ Show error alert after data is entered ჩამრთველი;

Style ველში დავტოვოთ Stop ჩანაწერი;

Title ველში ჩავწეროთ ფრაზა „შეცდომა!“;

Input message ველში ჩავწეროთ ფრაზა: „დასაშვებია მხოლოდ 1–დან 10–ის ჩათვლით მთელი რიცხვების შეტანა!“

დავხუროთ დიალოგური ფანჯარა OK ღილაკზე დაწკაპუნებით.

გაკონტროლებულ უჯრედში არასწორი მონაცემის შეტანის შემთხვევაში ეკრანზე გამოვა შეცდომის მაუწყებელი შეტყობინება:

Style ველში შესაძლებელია Warning ან Information ჩანაწერების შერჩევა.

Warning შემთხვევაში უჯრედში არასწორი მონაცემის შეტანისას ეკრანზე გამოვა გამაფრთხილე-ბელი შეტყობინება, რომელშიც აქტიური იქნება No ღილაკი;

Yes ღილაკით უჯრედში დარჩება აკრძალული მნიშვნელობა.

Information შემთხვევაში უჯრედში არასწორი მონაცემის შეტანისას ეკრანზე გამოვა ინფორმაციული შეტყობინება, რომელშიც აქტიური იქნება OK ღილაკი:

OK ღილაკით უჯრედში დარჩება აკრძალული მნიშვნელობა.